**भारत सरकार**

**मानव संसाधन विकास मंत्रालय**

**स्‍कूल शिक्षा और साक्षरता विभाग**

**राज्य सभा**

**अतारांकित प्रश्न संख्या : 40**

**उत्तर देने की तारीखः 24.11.2014**

**विद्यालयों में खेल के मैदान**

**40. श्री लाल सिंह वडोदियाः**

**क्या मानव संसाधन विकास मंत्री यह बताने की कृपा करेंगे किः**

(क) क्या यह सच है कि देश के विभिन्न राज्यों में स्थित अनेक विद्यालयों में खेल के मैदान तक नही हैं;

(ख) यदि हां, तो क्या सरकार इस दिशा में कोई कदम उठाने पर विचार कर रही है; और

(ग) यदि हां, तो तत्संबंधी ब्यौरा क्या है और कब तक ये कदम उठाए जाएंगे और यदि नहीं, तो इसके क्या कारण हैं?

**उत्तर**

मानव संसाधन विकास मंत्रालय में राज्‍य मंत्री

**(**श्री उपेन्‍द्र कुशवाहा)

**(क) से (ग): एकीकृत जिला सूचना शिक्षा प्रणाली (यू-डीआईएसई) 2013-14 के अनुसार प्राथमिक स्‍तर पर 58.05% स्‍कूलों तथा माध्‍यमिक स्‍तर पर 77.66% स्‍कूलों में खेल के मैदान थे। राज्‍यों/संघ राज्‍य क्षेत्रों को अन्‍य योजनाओं के अभिसरण में और अन्‍य खेल मैदानों/निगम पार्कों इत्‍यादि के साथ प्रबंध करके ये सुविधाएं प्रदान करने की सलाह दी गई है ताकि बच्‍चे आउटडोर खेल आदि में खेल सकें।**

**\*\*\*\*\***